cyanic-selkie/wikianc huggingface dataset:
לואי אנטואן, דוכס אנגולם
הגלות לאנגליה והחזרה
כראש הצבא המלוכני בעמק נהר הרון הדרומי, לואי אנטואן לא הצליח למנוע את חזרתו של נפוליאון לפריז, וברח שוב לאנגליה במהלך "מאה הימים". בשנת 1823, הוא פיקד על חיל צרפתי שנשלח לספרד, כדי לסייע לשלטונו של פרננדו השביעי, מלך ספרד. לואי אנטואן ניצח בקרב טרוקדרו, ועל כך קיבל את התואר נסיך טרוקדרו.
קהילת ציון אמריקאית
היסטוריה
במערב העמק רכשה החברה את אדמות הכפר ג'דה, שעליו הוקמה בשנת 1925 רמת ישי.
ג'ון קוסטלו
תוכנית האם והילד
ב-1950 הציג שר הבריאות נואל בראון, שהיה בעל גישה עצמאית, את התוכנית לאם ולילד (Mother and Child Scheme). התוכנית הייתה אמורה לאפשר לאימהות לידה ללא תשלום ולספק לילדיהם טיפול רפואי עד גיל 16, דבר שהיה כבר מקובל במדינות אירופאיות נוספות באותה תקופה. לחוק זה התעוררה התנגדות מצדם של רופאים, שחששו מפני אובדן פרנסה ומצדם של אנשי דת קתולים שחששו שמכאן הדרך לשימוש באמצעי מניעה והנהגתן של הפלות, תהיה קצרה. הממשלה הייתה חלוקה בדעת על הסוגיה, כשרבים משריה חשו שהמדינה לא תוכל לעמוד בהוצאה הכספית הכרוכה ביישומה של התוכנית שעמדה על שני מיליון ליש"ט. קוסטלו ואחרים בממשלה הבהירו שמול התנגדות כזאת הם לא יוכלו לתמוך בבראון בתוכניתו. ב-11 באפריל 1951 התפטר בראון מתפקידו והתוכנית ירדה מעל הפרק. מיד לאחר מכן הוא פרסם את התכתובות שלו בנושא מול קוסטלו ומול הבישופים, פעולה חסרת תקדים. חלקים מתוכנית זו נכללו בסופו של דבר בחוקי הבריאות השונים שחוקקו ב-1954, 1957 ו-1970.
Greensleeves
פרשנות מילולית
ביאור חלופי הוא, כי טעו לחשוב את הגבירה שרוולים ירוקים לבלתי מוסרית עקב מלבושיה. דחייתה נטולת האדיבות את מהלכי הדובר תומכת בטענה כי אין כך הדבר.
אולימפיאדת הנכים גיילו (1980)
במשחקים האולימפיים השתתפו 299 ספורטאים (229 גברים ו-70 נשים) שהתחרו בשלושה ענפים. בנוסף לסקי האלפיני ותחרויות הסקי למרחקים הוחלט להוסיף קטגוריות תחרות במקצה ההחלקה המהירה. המארחת, נורווגיה, שלחה משלחת של 37 ספורטאים (27 גברים ו-10 נשים) שזכו עבור מולדתם ב-54 מדליות, בהן 23 מדליות זהב, 21 כסף ו-10 מדליות ארד.
הבועה
פרסים
הסרט זכה בפרס איגודי הקולנוע באירופה בפסטיבל הסרטים הבינלאומי בברלין 2007, כסרט בעל פוטנציאל ההצגה הגדול ביותר בבתי הקולנוע באירופה. כמו כן, זכה הסרט באותו פסטיבל במקום השני בפרס חביב הקהל. בנוסף, זכה הסרט בפרס טדי ובפרס בחירת הקהל בפסטיבל טורינו.
מירית שטרן
ביוגרפיה
מרים מירית שטרן נולדה בבאר שבע לצילה ואריה מיכאל ארד, שהגיעו לעיר בשליחות תנועת עזרא, כדי להקים שם בית ספר ממלכתי דתי. לימים זכה אביה בתואר יקיר העיר. בעלת תואר ראשון במשפטים מאוניברסיטת בר-אילן. לאחר התמחותה עבדה מספר שנים במשרד עורכי דין פרטי בחיפה ועסקה במשפט אזרחי ומסחרי.
הלל אשכנזי
ביוגרפיה
אשכנזי למד בישיבת עץ חיים, ב"תיכון המזרחי" בעיר ובסמינר למורים "אשכולי". עסק, בין היתר, בחלוקת עיתונים, הדרכת נוער שכונות והוראת מבוגרים. בעת מגוריו בקיבוץ יגור עבד בענף המטעים. מאז בחרותו ניהל אורח חיים חילוני.
אלפרד מרשל
ביוגרפיה
מרשל גדל בפרבר הלונדוני קלאפהאם ולמד בבית הספר הציבורי מרצ'נט טיילור שבנורת'ווד. לאחר מכן עבר למכללת סנט ג'ון בקיימברידג', שם הפגין כישרון טבעי במתמטיקה במסגרת מסלול המתמטיקה שבו למד. אף שרצה בתחילה להמשיך בדרך אביו וללמוד כמורה, הצלחותיו באוניברסיטה עודדו אותו להמשיך בקריירה אקדמית. הוא קיבל תואר פרופסור בשנת 1868 והתמחה בכלכלה מדינית. הוא ביקש לשפר את המתמטיקה הריגורוזית בתחום הכלכלה ולהפוך את הכלכלה למקצוע מדעי יותר. בשנות ה-70 של המאה ה-19 כתב מספר קטן של מסכתות בנוגע למסחר בינלאומי ולבעיות מדיניות המגן. בשנת 1879 נאספו עבודות רבות וחוברו יחדיו לעבודה אחת בשם "The Pure Theory of Foreign Trade: The Pure Theory of Domestic Values". באותה שנה פרסם את ספרו "The Economics of Industry" שחיבר יחד עם אשתו מרי פיילי מרשל.
מירית שטרן
לאחר סיום תפקידה בפרקליטות המדינה
במאי 2019, לצד בכירים לשעבר בפרקליטות המדינה ובייעוץ המשפטי לממשלה, חתמה על גילוי דעת כנגד חקיקת פסקת התגברות והרחבת חוק החסינות.
אלפרד מרשל
ביוגרפיה
בין השנים 1890 ו-1924 היה אחד הכלכלנים החשובים בזמנו, וכחצי מאה לאחד מכן נחשב בעיני כלכלנים רבים לאחד מהכלכלנים המשפיעים ביותר. תלמידיו בקיימברידג' הפכו אף הם לאישים משפיעים בתחום הכלכלה, בהם ג'ון מיינרד קיינס וארתור פיגו. מורשתו החשובה ביותר הייתה מיסוד מקצוע מכובד, אקדמי ומבוסס מבחינה מדעית עבור כלכלנים בעתיד.
נווה פנחס
נווה פנחס היא אחת משתי השכונות השומרוניות היחידות בעולם כיום, ולמעשה גם אחד משני האזורים השומרוניים היחידים בעולם (האזור השני הוא השכונה השומרונית אשר נמצאת בהר גריזים שבשומרון ושמה קריית לוזה).
הרמוניום
בגלל הצלילים הארוכים שניתן לנגן בו, קל לבלבל בינו לבין העוגב.
ג'ורג' סאת'רלנד
סאת'רלנד נולד בבקינגהאמשייר שבדרום-מזרח אנגליה ובילדותו עברה משפחתו לטריטוריית יוטה. לאחר שלמד בבית הספר למשפטים של אוניברסיטת מישיגן, הוא הקים משרד עורכי דין בעיר פרובו, ונבחר לסנאט המדינתי. ב-1900 ניצח סאת'רלנד בבחירות לבית הנבחרים של ארצות הברית, וב-1905 הוא נבחר לסנאט של ארצות הברית. בעת כהונתו בקונגרס תמך סאת'רלנד בכמה צעדי מדיניות פרוגרסיבים, אך באופן כללי הוא יישר קו עם האגף השמרני של המפלגה. ב-1911 הוא נבחר לכהונה נוספות בסנאט, אך הפסיד ב-1916 לדמוקרט ויליאם ה. קינג.
שופט בבית המשפט העליון של ארצות הברית
סאת'רלנד כתב את חוות דעת הרוב בפסק הדין "הכפר יוקליד נגד חברת המקרקעין אמבלר", שפורש כהסכמה כללית לתאימותם לחוקה של חוקי ההפרדת השימושים.
משגב לדך
הקמת בית החולים
המבנה הראשון של בית החולים נבנה בשנת 1854 בכספי תרומה של בני מאיר-אנשל אבי משפחת רוטשילד. המקום נקרא על שם התורם ג'יימס מאיר רוטשילד והיה ידוע תחילה כבית החולים מאיר רוטשילד. לאחר מעבר בית החולים רוטשילד אל מחוץ לחומות בשנת 1888, נפתח במקום בית החולים משגב לדך.
במלחמת העצמאות
את בית החולים ניהל הד"ר עמנואל פרופר משנת 1935 עד פינוי העיר העתיקה באביב 1948.
רמל זיתא
מבחינה מנהלית, הכפר תפקד ככפר בת של זיתא והשתייך אליו מבחינה אדמיניסטרטיבית. לפיכך, במפקדי האוכלוסין של ארץ ישראל משנת 1922 ומשנת 1931 שנערכו על ידי שלטונות המנדט הבריטי, נמנו תושבי קזאזה עם תושבי זיתא. בסקר הכפרים של 1945 נאמדה אוכלוסיית רמל זיתא ב-140 מוסלמים, על שטח של כ-14,837 דונם. מתוך שטח זה 12,720 דונם היו בבעלות ערבית, 1,453 דונם בבעלות יהודית ו-664 דונם ציבורית. מתוך אדמת הכפר, 14,106 דונם שימשו לחקלאות דגנים, 130 דונם שימשו לגידולי הדרים ובננות, 31 דונם שימשו לגידולי מטעים וגידולי שלחין.
ריצ'רד ספק
ניצני הפשע
בהמשך אותו החודש דקר ספק את אחד הסועדים בפאב בו שהה לאחר שקטטה התפתחה בין השניים. הוא הואשם בתקיפה בנסיבות מחמירות, אך עורך דינו הצליח להמתיק את האישום להפרעה לציבור. ספק נקנס בסכום בגובה עשרה דולרים בלבד, ונכלא לשלושה ימים משלא שילם אותו. כעבור חודשיים, ב-5 במרץ, רכש רכב משומש בטרם שדד כשבעים פאקטים של סיגריות מחנות מכולת מקומית, אותם מכר מתוך תא המטען של הרכב במגרש החנייה של אותה מכולת. לאחר שנמלט מהמקום חשפה המשטרה את פרטיו באמצעות התחקות אחר מספר לוחית הרישוי של הרכב, אותו הותיר בזירה, והוציאה נגדו צו מעצר בגין פריצה. משמעותו של מעצר נוסף בין כותלי העיר דאלאס, הארבעים ושתיים במספרו, עשוי היה להוות תקופת מאסר ארוכה ביותר עבור ספק, ובשל כך הפך לעבריין נמלט כעבור ארבעה ימים לאחר שנסע יחד עם אחותו, קרוליין, לעבר התחנה המרכזית העירונית, משם עלה לבדו על אוטובוס שיצא לכיוון שיקגו.
מועד לפורענות
לאורך השבוע הבא שהה ספק באכסניה זולה בשם סנט אלמו בפינת רחוב איסט מספר 99 ושדרות אואינג, בשכונת שבשיקגו, והעביר את זמנו בחברת מובטלים, ימאים ועובדי כפיים שונים, תוך כדי שתייה בלתי פוסקת וחיפוש אחר זונות. כאשר אזל כספו עלה לרכבת שנסעה ל, מישיגן, שם התארח באכסניה בשם בית דאגלס וביקר את חברתו ג'ודי לאקאנימי בת העשרים ושמונה, אחות מוסמכת וסניטרית שהכיר מספר שבועות קודם לכן כאשר הלה טיפלה בו בזמן שהותו בבית החולים. באותה העת הייתה לאקאנימי בתהליך גירושים מבעלה ונענתה בקלות להצעתו, בייחוד לאחר ששיקר לה באומרו כי פוטר מעבודתו כאשר נקלע לתגרה עם מלח אחר אשר כינה אותה בשם גנאי כאשר נתקל במכתב ששלחה לו. השניים בילו יחדיו במשך מספר ימים במהלכם ניסתה לאקאנימי לעזור לו לחפש אחר עבודה חדשה, אך משלא הצליח למצוא אף משרה נוחה, הביאה לו לבסוף כשמונים דולרים. הוא עזב חזרה לביתה של אחותו בשיקגו ב-27 ביולי, בו נותר במשך השבועות הבאים.
הרציחות
לפני שחזר לחדר השינה בו שכבו האחיות כיסה ספק את שתי הגופות של וילקנינג ופריס, אך הותיר את זו של ג'ורדן חשופה. כמו כן הלך לחדר השירותים כדי לשטוף את ידיו המגואלות בדם, כך שהאחיות לא יגלו היסטריה או פאניקה למראהן. לאחר מכן החל להוציא אותן מהחדר, אחת אחרי השנייה, על מנת לרצוח אותן, תוך כדי שביקר בחדר השירותים כדי לנקות את עצמו בתום כל רצח. תחילה לקח את שמאל, ולאחר מכן את פסיון וגארגולו. הוא התעכב במשך עשרים דקות עד לחצי שעה על כל אחת מהן, ובכל פעם שחזר לחדר צעד על קצות אצבעותיו והשקיף בזהירות מבעד לחלון לעבר הרחוב.
מעצר
השמועות אודות הטבח, עם זאת, הספיקו להגיע כבר לידי כתבי חדשות הטלוויזיה, וספק למד לראשונה כי הותיר בשוגג את אחת מקורבנותיו בחיים. הוא המשיך להתרועע במשך זמן מה עם כמה מחבריו ברחובות הנמל הסמוכים, אולם סימני הדחק והפאניקה כבר ניכרו על התנהגותו, והוא החליט לשוב לחדרו. עם כניסתו פנימה קיבל שיחת טלפון מגיסו, ג'ין, אשר התקשר להודיע לו כי סוכן מטעם איגוד הימאים שיבץ אותו להפלגה קרובה, וביקש שייצור עמו קשר. ספק, עם זאת, הבין במהרה כי ידיה של המשטרה עמדו מאחורי התחבולה שנועדה למשוך אותו החוצה מתוך מקום מחבואו. כאשר התקשר לאיגוד שיקר כי שהה ברובע העסקים של העיר באותה העת, במרחק מספר קילומטרים משם, וטען כי יוכל להתייצב במשרדי הלשכה רק בעוד שעה. כאשר ניתק את הטלפון, עם זאת, ארז את חפציו במהרה והחל להפיץ שמועות שקריות בין יושבי הפאב אודות היעדים השונים אליהם התכוון לנסוע, בטרם שקע במשחק ביליארד בזמן שחיכה למונית שהזמין. מספר שוטרים אשר חיפשו אחריו נכנסו לפאב באותה שעה, אולם הם טרם למדו את שמו המדויק ולא הבחינו בו, על אף שעמד במרחק צעדים ספורים מהם.
כאשר שב לאנספורד לחדרו לקראת שעות הערב והבחין בספק שוכב על מזרונו כשהוא מגואל בדם עזב את המקום מיד. מאוחר יותר זיהה את דמותו בעיתון בו נתקל ודיווח על כך באמצעות שיחת טלפון למשטרה, אשר התעלמה מכך, ככל הנראה בשל עומס המידע שהתקבל אודות חשודים אפשריים. אחד משכניו של ספק, עם זאת, הודיע לבסוף לפקיד הקבלה על מצבו, ומספר שוטרים שהגיעו למקום לקחו אותו לבית החולים. כאשר הגיע ליחידת הטיפול הנמרץ זיהה אותו הרופא שטיפל בו, דוקטור לירוי סמית', ודיווח על כך לשוטר אשר שמר על מטופל אחר. תוך זמן קצר הגיעו למקום עשרות ניידות, בנוסף לסוכנים של הבולשת הפדרלית, אשר אזקו את ידיו ורגליו של ספק למיטתו והמתינו שיתעורר מתרדמתו בטרם החלו לחקור אותו.
שימועים קדם משפטיים
לאחר שזיהה אותו באופן רשמי והתרשם כי אינו יכול לממן את הגנתו המשפטית מכיסו הפרטי, מינה עבורו השופט את הסנגור הציבורי ג'רלד פ. גטי בן החמישים ושלוש, אשר שימש בתור מנהל הסנגוריה הציבורית במשך שנים רבות וזכה לפרסום לאחר שאף לא אחד מבין יותר מארבע מאות הנאשמים עליהם הגן לאורך שנותיו כעורך דין נידון למוות אי פעם. בנוסף, מינה את השופט הרברט ג'. פאשן לשפוט את התיק.
הערכה פסיכיאטרית כוללת של מצבו של ספק התקיימה, אפוא, בין החודשים ספטמבר–אוקטובר, על ידי שלושה פסיכיאטרים מטעם ההגנה, ושני פסיכיאטרים וכירורג מטעם התביעה. כמו כן נלקח הלה למוסד פסיכיאטרי של המשטרה ב-29 בספטמבר כדי לעבור בדיקה נוירולוגית של גלי מוחו. השישה סיימו את עבודתם ב-22 באוקטובר, ומצאו אותו כשיר לעמוד למשפט, בנוסף לכך שקבעו כי היה שפוי בעת ביצוע הרציחות. עם זאת, אבחנו אותו כסובל מהפרעת אישיות אנטיסוציאלית ואלכוהוליזם. התעקשותה המוקדמת של הפרקליטות שלא להגביל את הצדדים בהצגת ראיות נוספות אודות שפיותו של הנאשם, עם זאת, לא הועילה לה כעת, משום שהותירה פתח להגנה להציע ראיות שיכלו לסתור את ממצאי הפאנל.
מיתוס תסמונת ה-XYY
מאוחר יותר באותה שנה עבר ספק אנליזת כרומוזומים נוספת בידי אנגל, שתוצאתה יצאה זהה, קרי גנום נורמלי של ארבעים ושישה כרומוזומים XY. על אף כן, מאמרים רבים שטענו כי תסמונת ה-XYY ממנה סבל עדיין עשויה הייתה להצילו מעונש המוות המשיכו להתפרסם גם לאחר שערעורו נגד גזר דינו נדחה בידי בית המשפט העליון של אילינוי.
מוות
ספק הועבר מ ל בג'ולייט, אילינוי, ב-5 בדצמבר 1991, לאחר שהתלונן על כאבים בחזהו. הוא מת כעבור מספר שעות כתוצאה מהתקף לב, יום אחד לפני יום הולדתו החמישים. חוקר מקרי המוות אמר כי ספק סבל מקרדיומגליה, מחלת ריאות חסימתית כרונית, וטרשת עורקים. אחותו הורתה לשרוף את גווייתו מחשש כי קברו יחולל, ואפרו פוזר באזור העיר ג'ולייט.
הבחירות הכלליות בדנמרק 2007
תוצאות הבחירות
במערכת בחירות זו, הפלגה הליברלית-סוציאלית ספגה את המכה האלקטוראלית הגדולה ביותר. 9 מושבים בלבד לעומת 17 ב־2005.
מגדנאות
קיימים מספר הבדלים חשובים המבדילים בין עבודתו של השף לזו של "השף הקונדיטור", בהם העובדה שישנם חומרי גלם אותם השף יכול להגיש כמות שהם, להבדיל מהקונדיטור.
גשר מעריב
היסטוריה
הצומת ליד בית מעריב היה מהסואנים ביותר בישראל. התוכנית לבניית הגשר עלתה כבר בתחילת שנת 1965, עוד בטרם היו מחלפים בישראל, והתכנון המפורט התבצע בשנת 1967. אולם הביצוע התעכב בגלל עלויות גבוהות לתשלום פיצויים, בעיות הנדסיות והמחסור בקבלנים בישראל המסוגלים לבצע עבודות מסובכות כאלו. בסוף שנת 1972 עלה הנושא מחדש ונבדקה האפשרות לבצע הפרדה מפלסית במנהרות.
הגשר הוקם במחצית הראשונה של 1976 ובנייתו נמשכה יותר מהמתוכנן בגלל עיכוב בתשלום לקבלן על ידי חברת נתיבי איילון. העבודות על הגשר הושלמו ביוני 1976 והוא נפתח לתנועה ב-7 ביולי 1976. הגשר היה עשוי מפלדה ובטון, אורכו כ-200 מטר, רוחבו 8 מטר, וגובהו רק 4.65 מטר, גובה הנחשב נמוך יחסית, ולכן היה מכשול לתנועתן של משאיות גבוהות. עם זאת, הגשר היה גדול יחסית לרחובות העיר והסתיר למשל את "בית מעריב".
שכר נשים בישראל
דרישות החוק
חוקי העבודה בישראל המעגנים את זכויותיהן של נשים עובדות כוללים מרכיבים רבים יחסית למדינות אחרות. חלק מחוקים אלו עוסקים באיסור על אפליה בשכר על רקע מגדרי.
השלכות האמהות על שכר נשים
במקצועות "פרופסיונאליים" החיפוש אחר משרות אשר מאפשרות שעות עבודה נוחות מבחינת חיי המשפחה, מדיר לעיתים נשים מחוץ למקצועות מסוימים או מותיר אותן ב"נישות" ייחודיות להן במקצוע, בדרגות נמוכות יותר ובשכר נמוך יותר.
מערכת קבצים
במקרים מסוימים מאפשרת מערכת ההפעלה גם לדמות בחלק מהזיכרון הפנימי של המחשב מערכת קבצים, בצורה של דיסק זיכרון, הנדמה ליישומים כדיסק רגיל. אפשרות זו הייתה אפקטיבית בעיקר כאשר המחשבים היו ללא דיסק קשיח ודיסק הזיכרון איפשר לאחסן נתונים בלי תלות בדיסקט. כיום לעומת זאת משתמשים לעיתים קרובות בזיכרון וירטואלי המאפשר להתייחס לזיכרון החיצוני כחלק מהזיכרון הפנימי, במקרה כזה המידע נשמר על הזיכרון החיצוני ללא שימוש במערכת קבצים. גם מסדי נתונים עשויים לאחסן מידע על זיכרון חיצוני ללא שימוש כלשהו במערכת קבצים חיצונית.
רוב התקני הזיכרון החיצוני הם מסוג "זיכרון גישה אקראית" (כלומר גישה ישירה לאזור המבוקש בזיכרון) אולם קיימים התקנים (כמו כוננים לגיבוי בקלטת על סרט מגנטי) המחייבים אחסון ואיחזור המידע בצורה סדרתית (דבר שמחייב את ההתקן לעבור על כל המידע מתחילתו עד למציאת המידע המבוקש). מגבלות דומות עשויות להיות גם בסוגים האחרים (רשת, וירטואלית) של מערכות קבצים. הגדרה נוספת הקיימת בעיקר למערכות מיני-מחשבים ומיינפריים היא של סוג הקובץ (סדרתי, גישה ישירה, אינדקס סדרתי וכדומה) היכולה להגביל גם היא את יכולת הגישה לנתונים בקובץ.
מערכות קבצים ייעודיות
מערכות קבצים ייעודיות הן נפוצות ביותר במערכות הפעלה המשתמשות במטאפורות של קובץ כגון Unix. דוגמאות לכך הן procfs (‎/proc) שהיא מערכת קבצים בשימוש על ידי כמה גרסאות Unix המעניקה גישה למידע על תהליכים ושאר התכונות של מערכת ההפעלה.
מערכות קבצים תחת חלונות
VFAT, שהיא הרחבה של FAT12 ו־FAT16 אשר הוצגה לראשונה בגרסה 3.5 של חלונות NT מתירה שמות קובץ ארוכים (LFN). גרסת FAT32 שהוצגה בחלונות 95 טיפלה בנוסף גם במגבלות רבות אחרות של FAT12 ו־FAT16, אך עדיין נשארה מוגבל בהשוואה ל־NTFS.
תהליך הגישה לנתונים
מערכת ההפעלה קורא למנהל IFS (Installable File System). ה־IFS קורא ל־FSD (File System Driver) המתאים בשביל לפתוח את הקובץ המבוקש. ישנם ארבעה FSD-ים מותקנים בברירת המחדל המיועדים לעבוד מערכות אחסון שונות: NTFS, VFAT, CDFS ו־CIFS. ה־FSD מקבל את המיקום בדיסק של הגוש (רצף סקטורים השייכים לאותו קובץ) הראשון של הקובץ מ־FAT (File Allocation Table), FAT32, VFAT (Virtual File Allocation Table), או, במקרה של חלונות NT ונגזרותיה, מטבלת הקבצים הראשית (MFT). כלומר, הייעוד של FAT, FAT32, VFAT וטבלת הקבצים הראשית היא למפות את כל הקבצים בדיסק ולרשום היכן הם ממוקמים (רק הגוש הראשון נשמר בטבלה, שאר הקובץ מתקבל על ידי מעקב אחר הקישורים בין הגושים השונים של הקובץ).
מערכות קבצים תחת Solaris
בנוסף נוספו לגרעין הרחבות כדי לאפשר פעולת אתחול מ־VxFS. תיעוד ורישום נוספו ל־UFS בגרסה 7 ומאוחר יותר נוספה לגרסאות הקוד הפתוחות תמיכה באחתול מ־ZFS.
אוזורקוב
בין מלחמות העולם
בין השנים 1912 ו- 1939 כיהן כרב הקהילה הרב דב בר (נספה בגטו ורשה).
בשואה
לראש היודנרט שהוקם בעיר מונה הפעיל הציוני שמעון בארצ'ינסקי. בשלהי 1939 החלה הקמת גטו בעיר, אך ללא פקודה רשמית, ויהודים לא הורשו להעביר אליו את רכושם. עם הזמן הוקף הגטו בגדר תיל, אך חלק מיהודי העיר הוסיפו לגור מחוצה לו. הגרמנים הקימו בגטו כמה מפעלי ייצור, שעבדו לצורכי מפעלים ומוסדות גרמניים. היהודים עבדו גם במפעלי גרמניים מחוץ לגטו, כגון מפעל "פורשטהר אונד בונגר", אשר העסיק בדצמבר 1940 כאלף יהודים.
רבים מיהודי אוזורקוב, בעיקר חייטים, הועסקו בסדנאות של גטו לודז'. יתרם שולחו זמן מועט לאחר בואם למחנות העבודה באזור פוזנן.
ולרי ביידן אוונס
ולרי ביידן אוונס (באנגלית: Valerie Biden Owens; נולדה ב-5 בנובמבר 1945) היא מורה ויועצת פוליטית אמריקאית. היא אחותו הצעירה של נשיא ארצות הברית, ג'ו ביידן.
אוונס מילאה תפקיד משמעותי בכל הקמפיינים הפוליטיים של אחיה. בקמפיין הבחירות לנשיאות שנערכו ב-2020 ואף הייתה בתפקיד ייעוץ בכיר והייתה פעילה במסלול הקמפיין.
קריירה
בשנת 2017 השתתפה אוונס בכנס טד טוק שנערך בווילמינגטון, מלבד זאת אוונס היא סגנית יו"ר במרכז פן ביידן לדיפלומטיה ולמעורבות גלובלית.
ב-2018 העניקה אוניברסיטת דלאוור לאוונס דוקטורט כבוד למשפטים.
קרל קונדמן
קנדמן גר ברומא בין השנים 67–1865 שם עבד על עיצוב מונומנט שוברט עבור הפארק העירוני בווינה בהזמנת אגודת המקהלות הוינאית, בבסיס הפסל שהוצב בשנת 1872 מוקמו שלושה תבליטים מאת תאופיל הנסן, עבודה זאת הקנתה לו מעמד פרופסור באקדמיה לאמנויות של וינה שם לימד עד לפרישתו בשנת 1909.
Ferromex
תיאור
Grupo México מחזיקה ב-74% בעוד תאגיד האיחוד הפסיפי מחזיק ב-26% ממניות החברה.
ג'קי ירחי
הוא עסק באיור במספר פרויקטים פרסומיים, לרבות עבור HOT, אורנג' וסלקום.
ילדות ותחילת הקריירה
בראשית דרכו צייר ציורי שמן על בד והציג אותם בתערוכות בגלריות בפריז ובלוס אנג'לס.
פיודור רסקולניקוב
מלחמת האזרחים ברוסיה
ב-26 בדצמבר 1918 נלקח בשבי על ידי הבריטים כאשר אוניות הצי הסובייטי ניסו לתקוף את האוניות הבריטיות בנמל טאלין. רסקולניקוב הועבר ללונדון ורק ב-27 במאי 1919 הוחלף במספר אזרחי בריטניה.
לאחר מלחמת האזרחים
בשנת 1963 רסקולניקוב טוהר מכל אשמה ושמו החל להיזכר בעיתונות ובקולנוע הסובייטי.
חן שיפריס
חן שיפריס (נולד בשנת 1935) הוא בוטנאי ישראלי, מומחה לצמח הפלפל. במשך שנים רבות היה חוקר במינהל המחקר החקלאי ("מכון וולקני").
אבטלה
אבטלה מחזורית
היא אבטלה המופיעה בתקופות של משבר או שפל כלכלי או כחלק מ"מחזור העסקים". אבטלה כזו הייתה, לדוגמה, בתקופת השפל הכלכלי הגדול בארצות הברית. במצב של אבטלה מחזורית ישנה ירידה מהירה וחריפה בתעסוקה ודעיכה בהשקעות העשויות להרחיב את היקף התעסוקה.
אבטלה עונתית
אבטלה עונתית היא אבטלה הנובעת משינויים עונתיים בשוק העבודה, בהתאם לביקוש המשתנה. אבטלה כזו אופיינית לתעסוקה בתחומי החקלאות והבניין. אבטלה עונתית מסוג ייחודי אופיינית למקצועות בהם מרבים לעסוק צעירים וסטודנטים בראשית דרכם בשוק העבודה. במקצועות כמו שמירה או מלצרות, לדוגמה, הביקוש לעבודה עשוי להיות קבוע או שהשינוי בו קטן יחסית, אך תחלופת העובדים גבוהה מאוד. דוגמה לאבטלה עונתית היא העסקת מציל בים בקיץ בלבד, אותו מציל צפוי לסבול מאבטלה עונתית בחודשי החורף.
אבטלה סמויה
אבטלה סמויה היא אבטלה בלתי-מוצהרת, שבה במקום עבודה כלשהו מועסק מספר אנשים גדול במידה ניכרת מזה הנדרש לביצוע המשימות במקום העבודה. כתוצאה מכך, חלק מהעובדים רשומים כעובדים ומקבלים את שכרם, אך עבודתם מיותרת. אבטלה סמויה אופיינית למקומות תעסוקה שבהם אין המקום נדרש להכנסות או רווחים ובכך מתאפשרת תעסוקת-יתר כזו. נטען כי קומוניזם מקדם אבטלה סמויה.
אבטלה בישראל
לקראת אמצע שנות השישים הממשלה צמצמה את השקעותיה במשק בצורה ניכרת כדי להקטין את הגרעון במאזן התשלומים שתפח לרמה מסוכנת בעקבות העלייה וההשקעות המסיביות בעשור בין 1954 ו-1964. כתוצאה מכך החלה תקופת המיתון מ-1965 שגרם להעמקת האבטלה עד ל-10% מכלל המועסקים, ובעקבות כך הקטנת העלייה וגידול בירידה מהארץ. כל זאת עד למלחמת ששת הימים שגרמה לצמיחה מחודשת והקטנת מספר המובטלים למרות קליטת 80 אלף עובדים פלסטינים מיהודה, שומרון וחבל עזה. הגאות הכלכלית נמשכה עד למלחמת יום הכיפורים.
בשנת 2020 בעקבות משבר הקורונה נרשם שיא במספר המובטלים בישראל. נכון ל-1 באפריל 2020 מספר הנרשמים לשירות התעסוקה עלה על מיליון איש, שיעור אבטלה של 24.9%, 89.7% מתוכם בחל"ת. על פי נתוני המכון הישראלי לדמוקרטיה, רבים ממובטלי הקורונה היו מעוניינים לשוב לעבודה, אולם בין הסיבות העיקריות שנותרו מובטלים הייתה חוסר יכולתם למצוא עבודה, חרף חיפושים מצידם, סיבות נוספות כללו סגירה של מקום העבודה בעקבות הקורונה, ותקווה כי המעסיק הקודם ישיב אותם לתעסוקה עם חלוף המשבר . בין האוכלוסיות שנפגעו מבחינה תעסוקתית בתקופת משבר הקורונה היו בעלי שכר נמוך ובהם נשים, חרדים, צעירים, עובדים זמניים, וכן סטודנטים . כמחצית מן העובדים שהוצאו לחל"ת היו מתחת לגיל 34. לפי נתוני התאחדות הסטודנטים, בשיאו של המשבר כ-51% מן הסטודנטים איבדו את מקום עבודתם. אוכלוסיית הסטודנטים, אשר בתקופות שגרה מתאפיינת בשילוב של לימודיהם עם עבודות זמניות, חוו קשיים בהשתלבות בתעסוקה קבועה, בין היתר עקב ירידה בהכנסות עסקים וחברות בעקבות הגבלות הקורונה. כמו כן, משך הזמן שלקח לצעירים המובטלים למצוא עבודה התארך ובמקרים רבים הגיע לשנה ואף למעלה מכך, ומספר ראיונות העבודה שעברו עד שהתקבלו למשרה עלה גם הוא.
ג'ימיני הצרצר
לאחר הסרט פינוקיו, הופיע ג'ימיני בסרט "חופשי ומאושר" (Fun and Fancy Free). כמו כן הופיעה הדמות במספר רב של סרטי טלוויזיה, ובסדרות רבות ובהם "מועדון החברים של מיקי מאוס", "בית העכבר", ב"עד עצם היום הזה" ובמשחק הווידאו "Kingdom Hearts". בשנות ה-60 וה-70 נעשה שימוש בדמות במספר סרטי בטיחות שנעשו לבית ספר. בסרטים אלה הסביר ג'ימיני לתלמידים כיצד להיזהר מהתנועה בדרכים, להיזהר מחפצים חדים, מאנשים זרים, בטיחות בחשמל וכו'. ג'ימיני קריקט משמש כדמות המספר במופע הזיקוקים "משאלות" שנערך בפארק השעשועים ממלכת הקסם בדיסניוורלד שבפלורידה. בסדרה "עד עצם היום הזה" (Once Upon A Time) מופיע הפסיכולוג ארצ'י הופר, שמייצג את דמותו של ג'ימיני קריקט בעולם האמיתי. בסרט "פינוקיו" שמשמש כעיבוד לייב אקשן לסרט המקורי, ידבב את דמותו ג'וזף גורדון-לוויט.
גולדן דרגון
בישראל
בשנת 2019 גולדן דרגון הייתה במקום הראשון במסירת אוטובוסים לשוק בישראל, עם 361 אוטובוסים.
התארגנות קהילתית
התארגנות קהילתית היא תהליך שבו אנשים החיים בקרבה זה לזה מתכנסים לארגון הפועל למען האינטרס המשותף שלהם.
מאפיינים
מודלים ודגמים רבים של ארגונים קהילתיים מבוססי-אמונה והתארגנות קהילתית, שנדון בהמשך, מבוססים על עבודתו של סול אלינסקי משנות השלושים ועד לשנות השבעים.
ארגונים קהילתיים מבוססי אמונה
גישתם כ"ארגון של ארגונים" מאפשרת לאגד מספר משתתפים רב לצד מעט ראשי ארגונים, אשר על פי רוב נחשבים מקצועיים יותר מאשר אלו הנוקטים במתודת "דפיקות בדלת" של ארגוני התנועות השורשיות.
גיוס כספים
לעיתים קרובות קבוצות קהילתיות מתקשות למצוא משאבים. הן לרוב לא מקבלות מימון ממשלתי מכיוון שהפעילות שלהן לרוב שואפת להתעמת עם מדיניות ממשלתית, קרנות מימון לרוב לא תומכות בהן מכיוון שהן לא מבינות ולעיתים מתחברות לארגונים מסוג זה ומטרותיהם. משתתפי הקבוצה לרוב מגיעים מאוכלוסיות ממעמד בינוני-נמוך ולכן לא יכולים לתמוך בפעילות בעצמם בשיטת דמי חבר. בעבר, בניסיונות למצוא מימון קיבלו הקהילות תמיכה נקודתית לנושאים מסוימים. פעמים רבות הדבר גרם להם לזנוח פעילויות שעמדו בקונפליקט עם מעניקי המימון, מציאות שגרמה לכך שתחומי העיסוק של הקהילה השתנו.
יחסי וייטנאם–סין
מלחמת סין-וייטנאם
בשעה שלוש לפנות בוקר ב-17 בפברואר 1979 סין שלחה לפתע כוחות מעבר לגבול, תקפה במקביל שישה מחוזות גבול של וייטנאם באורך של 1,200 ק"מ. ב-18 בפברואר 1979 הכריזה ברית המועצות על תמיכתה בווייטנאם והזהירה את סין בכך שהעמידה את הכוחות המזוינים הסובייטים בסיביר בכוננות, וסיפקה לווייטנאם מידע צבאי מלוויין הריגול. ב-5 במרץ 1979 הכריזה סין על "מטרת המלחמה" שלה ונסוגה.
המאה ה־21
וייטנאם מקפידה לתמוך באופן פומבי בעמדתה של הרפובליקה העממית לגבי "סין אחת", גישה השוללת מעשית את זכות הקיום של טאיוואן, זאת בד בבד כאשר היא מקיימת יחסי גומלין הדוקים עם טאיוואן, ואף לעיתים חולקות השתיים אינטרס משותף כנגד הרפובליקה העממית.
יחסי סחר
הייצוא של וייטנאם לסין כולל בעיקר נפט, פחם, קפה ומזון. הייצוא של סין לווייטנאם כולל בעיקר תרופות, מכוניות, נפט, דשנים וחלקי רכב.
אספרג רפואי
הכנה
באופן מסורתי מוגש אספרגוס עם תפוחי אדמה צעירים מבושלים, חמאה מותכת, רוטב הולנדז וקותלי חזיר. גודל מנה לאדם הוא כ-500 גרם.
ערכים תזונתיים ורפואה
אספרג גורם לאפקט משתן ואצל אנשים רבים גורם לשינוי משמעותי בריח השתן, פועל בכמויות גדולות כמעורר חשק, ועלול לגרום להופעת דם בשתן.
ליפוט ודאס
ליפוט ודאס (במקור ויינברגר עד 1882, בהונגרית: Vadász Lipót; קישווארדה, 13 בנובמבר 1861 – בודפשט, 29 באוגוסט 1924) היה עורך דין, פוליטיקאי, חבר באספה הלאומית ההונגרית (1910-1918), עורך יהודי-הונגרי.
קורות חיים
ודאס הובא למנוחות בבית הקברות היהודי ברחוב שלגוטאריאני. טקס ההלוויה נערך על ידי הרב פרנץ הבשי.
פרעות ארמלדר
פרעות ארמלדר
כתוצאה מההסכם נפסקו לזמן מה ההתקפות. אבל הביטחון לא שב לחיי היהודים, ושנים ספורות לאחר מכן כבר פרצו פרעות המוות השחור. באחד המקרים, במהלך פרעות אלו הודה יהודי בעינויים, כי זמם להרעיל את הבארות בנקמה על פרעות ארמלדר.
בורג
בורג ימני
בורג ימני מבריגים על פי כלל יד ימין. ומשחררים לפי הכלל המשלים, כלל יד שמאל. וגם ההפך נכון: כאשר מבריגים בורג לפי כלל יד ימין, או שהשחרור לפי כלל יד שמאל, מדובר בבורג ימני.
ניתוח מתמטי של הבורג כמכונה פשוטה
פתרון המשוואות וחילוץ F נותן:
ראיון (חלוקה מנהלית)
הראיון הוא בדרך כלל יחידה הניצבת שתי דרגות מתחת לדרגה הלאומית, והיא יכולה להיות כפופה לאחד מהבאים:
דאגלס DC-6
בסך הכול נבנו 702 מטוסים מדגם זה, אחד מהם היה מטוסו הפרטי של נשיא ארצות הברית הארי טרומן.
פיתוח
המטוס טס לראשונה ב-15 בפברואר 1946, והפרט הראשון נמסר ללקוח במרץ 1947. אולם מספר תאונות, בהן זו של טיסה 608 של יונייטד איירליינס, שבה נהרגו כל 52 נוסעי המטוס, גרמו לקרקוע המטוס עוד בשנה הראשונה לפעילותו. הגורם לתאונות היה מיקום מכל הדלק סמוך למנוע. המטוסים תוקנו ואחרי ארבעה חודשים שבו לטוס.
צ'ארלס טלבוט, הדוכס הראשון משרוסברי
ביוגרפיה
ויליאם לא חשד בשרוסברי למרות הטענות כי הוא קשור ליעקוביטים, וב-30 באפריל 1694 העניק לו את תואר המרקיז מאלטון והדוכס משרוסברי, ואף מינה אותו לאחד מהעוצרים במהלך היעדרותו בשנתיים שלאחר מכן. ב-1696 הוא הואשם על ידי ג'ון פנוויק בבגידה, והמלך בעצמו העביר אליו את ההאשמות; גם הפעם שרוסברי לא נטל חלק פעיל בענייני הציבור, והפגין את רצונו להתפטר. ב-1700 הסכים המלך בחוסר רצון לקבל את התפטרותו מטעמי בריאות. בשבע השנים שלאחר מכן התגורר שרוסברי בעיקר ברומא, וב-1701 כתב מכתב ידוע ללורד סומרס, בו הביע את מיאוסו הגובר מהחיים הציבוריים וטעם כי היה מעדיף שבנו יהיה תליין ולא מדינאי.
Ginx eSports TV
היסטוריה
ב-23 במאי 2014 הושק Ginx tv באינדונזיה בשידורי TransVision.
הקרב על בריטניה
גרמניה
תאריך הפתיחה של "מבצע תקיפת הנשר", שנועד לשבור את כוחו של חיל האוויר הבריטי, נקבע ל-13 באוגוסט 1940, אך גרינג העריך כי יוכל לבחון ואולי אף להחליש במקצת את כוחות האוויר הבריטיים לפני כן, באמצעות מארבים אוויריים, שנועדו למשוך את מטוסי הקרב הבריטיים להשתתף בקרבות אוויר גדולים מעל תעלת למאנש, בהם יספגו אבדות כבדות.
מבצע ארי הים
האימונים שהתקיימו בקנה מידה קטן, עשו שימוש באסדות נחיתה מאולתרות בהן תכננו לשנע טנקים, לנחיתה של עיקר הכוח תוכנן שימוש ב-3,000 דוברות. כדי למנוע מהצי המלכותי הבריטי לחסום את התעלה תוכנן לפרוס מסכי מוקשים בשני האגפים של התעלה. לאחר הנחיתה תוכנן מבצע מוטס שמטרתו להנחית מספר דיוויזיות חי"ר מוטס (צנחנים) באזור הנחיתה, כדי להגן על אגפיו של הכוח המרכזי. הכוחות שנועדו להשתתף בנחיתה כללו כ-120,000 חיילים, 4,500 סוסים וכ-650 טנקים.
הערכות מודיעין
הגרמנים לא היו מודעים לחשיבותה של מערכת היירוט הבריטית. הם העריכו כי מערך ההגנה האווירית הבריטי חסר גמישות, מטוסי ה-RAF כפופים ישירות לבסיסי האם שלהם והפיקוד על מערך ההגנה נתון ברוב המקרים בידי קצינים חסרי ניסיון קרבי מעשי. הערכותיהם לגבי היכולות של מטוסי הספיטפייר וההוריקן תמכו בביטחונם ביחס לביצועי מטוסי ה-Bf 109 וה-Bf 110 אשר היו עדיפים, לדעתם, על מטוסי הקרב הבריטיים.
חיל האוויר הבריטי
לקראת הקרב על צרפת מילא חיל האוויר הבריטי את שורות טייסות הקרב בכל מטוס שהצליחו לשים עליו את ידיהם, ללא התחשבות בתכונות ובביצועים שלו. בזמן הקרב על צרפת התברר כי גישה זו לא נכונה, שכן למרות מספרם הרב, לא הצליחו מרבית המטוסים הצרפתיים והבריטיים הנחותים, להשפיע ולעכב ולו במעט את ההתקדמות המהירה של הצבא הגרמני.
הסופרמרין ספיטפייר
הדגם העיקרי, ספיטפייר סימן 1A, כלל מספר שיפורים כגון מדחף מהירות קבועה והגדלת לחץ הסעפת ל-12 ליברות לאינץ' (2.14 ק"ג לסנטימטר). שיפורים אלה הקנו לספיטפייר יתרונות מול יריבו כמעט בכל מצב טיסה. אך הוא סבל מנצילות דלק נמוכה וכן מנפילת סיבובי מנוע בתמרונים בג'י שלילי (כלומר כאשר דוחפים את חרטום המטוס מטה).
מאד
רבני הקהילה
רבה של הקהילה בין השנים 1842 ו-1861 היה רבי נתן פייטל רייניץ (אבי משפחת הרבנים לבית רייניץ, ומחותנו של הרב אשר אנשיל יונגרייז מצ'נגר).
לאחריו היה רב המקום הרב חיים צבי אהרנרייך, מחבר שו"ת קב חיים, עד פטירתו בשנת 1936. החליף אותו בנו הרב משה לייב אהרנרייך שנספה בשואה.
הקרב על בריטניה
הגורמים לכישלון גרמניה
גורם נוסף לכישלון הגרמני בקרב על בריטניה היה כישלון התקיפות האוויריות שביצע הלופטוואפה כנגד יעדים חיוניים של ה-RAF. חלק מהכישלון נבע ממחדל מודיעיני, במיוחד בתחילת השלב השני של המערכה האווירית מיד לאחר פתיחת מבצע "תקיפת הנשר". חלק מהמטרות שהוגדרו לתקיפה לא היו מתקנים שהשתייכו לחיל האוויר הבריטי, או מפעלים של תעשיית המטוסים הבריטית. בשלב מאוחר יותר של המערכה, המודיעין הגרמני השתפר בהגדרת היעדים "הנכונים" לתקיפה, אך משימות תקיפה רבות נסתיימו ללא תוצאות כיוון שמבני המפציצים אולצו לחזור לבסיסם לפני שהגיעו ליעדיהם, לאחר שהותקפו על ידי מטוסי הקרב הבריטיים, או בשל טעויות בניווט שגרמו לכך שמטרות אחרות הותקפו בשוגג. התקיפות הגרמניות אמנם הצליחו להפעיל לחץ כבד על חיל האוויר הבריטי ותעשיית המטוסים הבריטית לאורך השלב הקריטי הזה במערכה, אך לא היה בהן די כדי לשתק לחלוטין את פעילות חיל האוויר הבריטי, ולהשיג עליונות אווירית.
לקחי המערכה
שתי המעצמות הסיקו כי המבנה והארגון של הלופטוואפה לא התאים לדרישות המערכה, ובעידוד הניצחון החלו שתיהן לטוות תוכניות להגדלת היכולת התעשייתית והכוח האווירי. בעוד הגרמנים המשיכו בתוכנית יצור מצומצמת השיגו בעלות הברית יתרון כמותי במטוסים וצוותי האוויר, יתרון שיוכיח את עצמו במהלך המלחמה כמכריע.
גלאטסראיי (כדורסל)
במפעלים האירופיים
בתחילת עונת העפילה הקבוצה לשלב הבתים של היורוליג דרך שלב המוקדמות. הקבוצה השתתפה ביורוליג גם בעונה שלאחר מכן.
דירה דאווה
דמוגרפיה
63.2% מאוכלוסיית העיר הם מוסלמים, 34.5% נוצרים קופטים, 1.5% נוצרים פרוטסטנטים, 0.7% נוצרים קתולים, 0.1% דתות אחרות.
סיאט איביזה
דגם ה-סיאט אינקה (מכונית מסחרית אשר יוצרה בין השנים 1995–2004) התבסס על דגם ה"סיאט איביזה", דור 2 (SEAT Ibiza Mark 2).
דור שלישי (2002 - 2008)
דגמי 2006 שונו מעט בעיצוב הפנימי והחיצוני אך לא היו הבדלים ניכרים. המנועים התחזקו מעט (1.2 ליטר 16v ו- 1.4 ליטר 16v) ומנוע דיזל חדש 1.4 ליטר TDI.
דור חמישי (2017-היום)
ברמות האבזור השונות דגם זה עשוי לכלול בלימת חירום אוטונומית ובקרת שיוט אדפטיבית.
אלכסנדר דומינגס
קריירת מועדונים
ב-1 בינואר 2022 חתם דומינגס בדפורטס טולימה מליגת העל הקולומביאנית. ב-23 בינואר ערך את הופעת הבכורה שלו במועדון, בהפסד 1-0 לאינדפנדיינטה מדיין במסגרת הליגה. בסך הכל ערך תשע הופעות ליגה במדי המועדון.
בלה אבצוג
ביוגרפיה
ב-1961 נמנתה עם מקימות תנועת הנשים לשלום "שביתת הנשים למען השלום" Women Strike for Peace, וב-1971 ייסדה, יחד עם גלוריה סטיינם ובטי פרידן, את "הוועידה הלאומית הפוליטית לנשים" (NWPC). אבצוג נודעה כפעילה למען זכויות אדם בכלל וזכויות נשים בפרט. כמו כן הייתה פעילה באו"ם, ותמכה בתנועות שלום ברחבי העולם, בהן גם רצ בראשות שולמית אלוני. היא התבלטה כמתנגדת חריפה לנשיא ריצ'רד ניקסון. על תגובות-הנגד שספגה העידה: "תיארו אותי כאישה קשוחה וקולנית, מתאגרפת עבור כסף (prizefighter), שונאת גברים, מה לא. קראו לי "בלה הלוחמנית" (Battling Bella), אמא קוראז', ואמא יהודיה עם יותר תלונות מפורטנוי."
ב-1976 החליטה לא לרוץ לקדנציה רביעית בבית הנבחרים, אלא להתמודד על מושב שהתפנה בסנאט, אך הפסידה בפריימריז לדניאל פטריק מויניהאן. ב-1977 הייתה אחת משבעה מתמודדים על מועמדות המפלגה הדמוקרטית לראשות עיריית ניו יורק בבחירות שבהן ניצח אד קוץ'. במהלך השנים ניסתה כמה פעמים לשוב לבית הנבחרים, אך ללא הצלחה.
ב-2004 ייסדה בתה, ליז אבצוג, חוקרת ויועצת פוליטית, את מכון בלה אבצוג למנהיגות (BALI, Bella Abzug Leadership Institute) הפועל בקרב נערות ונשים.
אביב טלמור
ביוגרפיה
עבר חמש סדנאות כתיבה יוצרת במסגרת הליקון ומתא"ן (איגוד המתנ"סים), ולמד סדנאות למשחק מול מצלמה (2000-1994) והנחה סדנאות בכתיבה יוצרת. ממאי עד ספטמבר 1998 התפרסמו 'חמישה גיליונות שירה', מיזם בן חמישה גיליונות שצורף לעיתון "הארץ", אותם כתב ביחד עם דרור בורשטיין ואיילת גורנר. במסגרת המיזם ארגן ערבי שירה עם יצחק לאור, אהרן שבתאי ומאיר ויזלטיר. ב-2001 ערך את "כתב יד", כתב עת לספרות בהוצאת קמרה אובסקורה - חיפה, "שוקן" צפון. כמו כן הציג בערבי מיצג והופיע בפסטיבל פרפורמנס. פרסם שירים בכמה כתבי עת, רובם ב"הליקון".
Utrade (יוטרייד)
בשנים 2006–2008 למד 12 קורסים פיננסיים במכללות פרטיות. בשנת 2007 הקים את "יוטרייד פרימיום בע"מ" – בית השקעות העוסק במסחר אלגוריתמי בשוק ההון. בסוף 2015, בשל טענות רשות ניירות ערך כי החברה עושה שימוש בכספי משקיעים חדשים כדי לעמוד בתביעותיהם של משקיעים שביקשו למשוך את כספם וכי כפי הנראה כספם של המשקיעים ירד לטמיון, הקפיא שופט בית המשפט המחוזי בתל אביב את פעילות החברה ואסר על טלמור להמשיך ולגייס כספים, ובהמשך מונה לחברה מפרק זמני.
מוחמד עלי (מתאגרף)
חיים אישיים
בנובמבר 1990 נסע כחלק ממשלחת אמריקנית לעיראק, במטרה להפגש עם סאדם חוסיין, כדי לפעול לשחרורם של אזרחים אמריקאים שנפלו בשבי עם פלישת עיראק לכווית. עלי שהגיע לבגדד ערך סדרת ביקורים בקרב הציבור העיראקי, ביקר בבתי ספר ואף התפלל במסגד מקומי. על אף התנגדות הבית הלבן, הצליח עלי להפגש עם חוסיין, ובעקבות כך הצליח להביא לשחרורם של 15 השבויים. אף על פי כן, נתקל עלי בתגובות ביקורתיות בעיתונות האמריקנית בטענה כי מטרתו במסע הייתה פרסום אישי.
מוחמד עלי נישא 4 פעמים ונולדו לו שני בנים ו-7 בנות, ובהם לילה עלי שאף היא הייתה מתאגרפת.
באר יעקב (שכם)
חשיבות דתית
המסורות היהודיות, הנוצריות, השומרוניות והמוסלמיות מזכירות כולן באר זו אך הבאר איננה מוזכרת במפורש בתנ"ך. מוזכר רק כי יעקב חנה בשכם וקנה את חלקת הקרקע שבה הוא נטה את אהלו.
צ'ארלס קאודן קלארק
חייו
אביו של קלארק, ג'ון קלארק, היה מנהל באקדמיית קלארק באנפילד, שבין תלמידיה היה ג'ון קיטס. צ'ארלס קלארק לימד את קיטס קרוא וכתוב ועודד את אהבתו לשירה. הוא הכיר את צ'ארלס ומרי לם, ובהמשך התוודע אל שלי, לי האנט, סמיואל טיילור קולרידג', ויליאם האזליט, ויליאם מקרדי, צ'ארלס דיקנס, ויליאם גודווין ודאגלס ג'רולד. קלארק היה למו"ל מוזיקה, שותפו של אלפרד נובלו, וב-1828 נשא לאישה את אחות שותפו, מרי ויקטוריה, בתו הבכורה של וינסנט נובלו, שתתפרסם בהמשך חייה בקונקורדנציה שלה לשייקספיר, עבודה בה החלה בשנה שלאחר נישואיה.
בשנת 1832 יזם שחקן הקריקט ג'ון ניירן שיתוף פעולה עם קלארק, שתיעד את זיכרונותיו של ניירן מתקופת המבלדון ופרסם אותם בהמשכים בכתב עת שנקרא "העיר". כעבור שנה, הופיעה סדרת המאמרים "שחקני הקריקט של זמני" כחלק ספר הדרכה בשם "המדריך לשחקן הקריקט הצעיר". הספר היה למקור חשוב להיסטוריה ולאישים של הקריקט בתקופת ג'ורג' השלישי והרביעי ועם הזמן נחשב לקלאסיקה הראשונה בספרות העשירה כיום של תולדות הקריקט.
אתיקה צבאית
בשנותיה הראשונות של המדינה
במשך השנים שלאחר נפילתה של מחלקת הל"ה ב-16 בינואר 1948 נפוץ הסיפור שלפיו פגשו הלוחמים בדרכם רועה ערבי זקן, והתלבטו אם להרוג אותו, כדי שלא יזעיק את הכפריים. לאחר שהחליטו לשחרר אותו, הרועה הזקן הודיע לאנשי הכפרים בסביבה על מעבר המחלקה בשטחם. לסיפור אין עדות, אולם הוא היווה במשך שנים דוגמה לטוהר הנשק של הלוחמים הישראלים.
שמואל ברנבוים
תולדותיו
לאחר המלחמה המשיך הרב ברנבוים יחד עם חלק מישיבת מיר לארצות הברית שם נשא לאשה את בתו של ראש הישיבה הרב אברהם קלמנוביץ והשתקע בברוקלין ניו יורק.
פאראדיי
ראו גם
}}
היינץ שטרהל
קריירת מועדונים
שטרהל הבקיע לפני הקמת הבונדסליגה 81 שערים עבור נירנברג, ולאחר הקמת הבונדסליגה הוסיף 76 שערים ב-174 הופעות, והוא נחשב לשיאן ההבקעות של נירנברג בבונדסליגה בכל הזמנים, ומדורג שביעי ברשימת שיאני ההופעות של הקבוצה בבונדסליגה.
בוני סומרוויל
קריירה
סומרוויל הופיעה גם בתפקיד חברתו של רוס גלר, מונה, בשבעה פרקים בעונה השמינית של "חברים". במהלך העונה האחרונה (2004–2005) של "NYPD Blue", היה לה תפקיד משנה בתור הבלש לורה מרפי. היא הופיעה בחמישה עשר פרקים.
שואת יהודי בלגיה
אפליה ורדיפה מוקדמת, 1940–1941
בשנת 1940 החלה ממשלת גרמניה לחסל עסקים יהודיים. חלקם הועברו לבעלות גרמנית בתהליך המכונה אריזציה. כ-6,300 עסקים בבעלות יהודית חוסלו לפני 1942, ו-600 עברו אריזציה. בהחרמות גויסו כ-600 מיליון פרנק בלגי, הרבה פחות מהצפוי.
איגוד יהודי בלגיה
"איגוד יהודי בלגיה" (Association des Juifs en Belgique - AJB ) היה יודנרט ארצי שנוצר על ידי הגרמנים לצורך ניהול האוכלוסייה היהודית בבלגיה מנובמבר 1941 ואילך. אף על פי שהגרמנים שלטו באיגוד, נוהל האיגוד על ידי יהודים ואפשר לנאצים לטפל ביהודים הבלגים כיחידה אחת. ה-AJB מילא תפקיד מרכזי ברישום היהודים במדינה. בסך הכל נרשמו 47,000 יהודים ב-AJB. מספר זה מייצג רק חלק מכלל האוכלוסייה היהודית, נתון שמשקף במידה מסוימת את חוסר האמון שהפגינה הקהילה כלפי הארגון. היה זה הנתון נמוך מזה שהציג אדולף אייכמן כמספר היהודים בבלגיה בוועידת ואנזה בינואר 1942.
רפי אדיר
רפי אדיר (נולד ב-30 באפריל 1962) הוא שחקן, במאי ומחנך ישראלי.
תיאטרון
בתיאטרון הקאמרי שיחק בהצגות "פיקניק בחוסמסה" מאת חיים נגיד וגילם את אליעזר ב"רחם פונדקי" מאת שולמית לפיד לצידם של יוסי ידין וחנה מרון, את ההצגה ביים אילן רונן.
שואת יהודי בלגיה
התנגדות בלגית לרדיפות היהודים
באוגוסט 1942 דיווח העיתון המחתרתי De Vrijschutter כי "הם [היהודים המגורשים] נהרגים בקבוצות על ידי גז, ואחרים נהרגים בירי ממכונות ירייה."
ההתקפה על הטרנספורט ה-20
פעולת ההתנגדות הבלגית הידועה ביותר בשואה הייתה ההתקפה על הטרנספורט העשרים לאושוויץ. בערב 19 באפריל 1943, שלושה צעירים שלא היו אנשי מחתרת, חמושים באקדח בודד, תקפו את הטרנספורט כשעבר ליד האכט בבראבאנט הפלמית. הרכבת שהכילה יותר מ-1,600 יהודים נשמרה על ידי 16 גרמנים ממשטרת הביטחון ומהאס-דה. אנשי המחתרת השתמשו בפנס מכוסה בנייר אדום (איתות סכנה) כדי לעצור את הרכבת, ושחררו 17 אסירים מקרון אחד לפני שהתגלו על ידי הגרמנים. 200 אסירים נוספים הצליחו לקפוץ מהרכבת בהמשך המסע. שלושת אנשי המחתרת האחראים לפעולה נעצרו לפני תום הכיבוש. יורה ליבשיץ הוצא להורג וז'אן פרנקלימון ורובר מייסטריו גורשו למחנות ריכוז אך שרדו.
בז שחור
תפוצה ובתי גידול
הבז השחור מקנן בסביבות חמות וצחיחות: צוקים, איים סלעיים קטנים והרי מדבר. תקופת הרבייה היא בסתיו, עם נדידות ציפורים קטנות מהן הבז ניזון. את שאר השנה, מבלה הבז במרחבי דשא, ובמרחבים פתוחים עם עצים.
הסיווג של היינק
מפגשים מהסוג השני
מצב בו נצפה עב"ם אחד או יותר שהשאיר סימנים פיזיים בשטח. מפגשים מהסוג השני כוללים גם מקרים בהם זוהו אתרי נחיתה או נמצאו שרידי חומרים בשטח (כגון גבישי סיליקון, חריכה וכדומה), וכן השפעה על מכשירים שונים. סימנים אלה כוללים:
דייוויד גילמור
קריירה מוזיקלית
בשנת 1996 נכנס גילמור להיכל התהילה של הרוק אנד רול יחד עם פינק פלויד. בנובמבר 2003, קיבל את תואר האבירות הבריטי.
פריפלוס של פסאודו-סקילקס
מהדורות
ה"פריפלוס של סקילקס", יחד עם גאוגרפים יוונים קדומים אחרים, פורסם לראשונה באאוגסבורג בשנת 1600 על ידי דויד השל. הפריפלוס פורסם באמסטרדם על ידי חרארדוס פוסיוס בשנת 1639 ולאחר מכן על ידי ג'ון הדסון בספרו Geographi Graeci Minores. בפריז הפריפלוס פורסם בשנת 1826 על ידי ז'אן פרנסואה גייל ובברלין הוא פורסם בשנת 1831 על ידי רודולף היינריך קלאוזן (Rudolf Heinrich Klausen).
חיים שאול טאוב
קורות חייו
נולד בתל אביב לרבי ישראל דן ורחל בילה לבית שצדרוביצקי. למד בישיבת פוניבז'. בנשואים ראשונים היה חתנו של רבי אברהם אבא לייפר מפיטסבורג, לאחר גירושיו נשא לאישה את שרה יוטא, בתו של האדמו"ר מאלכסנדר רבי אברהם מנחם דנציגר, ולהם 6 בנים ו-4 בנות. במשך שנים שימש כראש הישיבה הקטנה של חסידות מודז'יץ.
גשר ווקופ
לאחר קום המדינה
בדצמבר 1970 נסגר הגשר לתנועת כלי רכב, לאחר שגשר בר יהודה נפתח לתנועה, ובשנת 1995 נסגר גם להולכי רגל בשל תאונות ובעיות בטיחות קשות. הגשר נבנה מחדש על ידי חברת אתרים כגשר להולכי רגל בלבד בשנת 2001. ב-2010, במסגרת פרויקט לחיבור טיילת רציפה בתל אביב, נחנך בסמוך גשר נוסף, המגשר מעל מעגן רדינג. שני הגשרים יחד מאפשרים מעבר הולכי רגל ורוכבי אופניים בין מתחם נמל תל אביב לטיילת תל ברוך.
הקונפורמיסט
עלילה
הסרט קופץ הלוך וחזור לסצנה בתוך רכב בו נוהג מנגניילו, בזמן ששניהם רודפים אחרי הפרופסור ואשתו. דרך סדרה של פלשבקים, אנו רואים את מרצ'לו משוחח עם חברו העיוור, איטלו, על תוכניותיו של מרצ'לו להנשא, על ניסיונותיו המביכים להצטרף למשטרה החשאית הפאשיסטית ועל ביקוריו בווילה המשפחתית המתפוררת אצל אמו המכורה למורפיום ואצל אביו המאושפז בבית חולים לחולי נפש. באחד הפלאשבקים, אנו רואים אותו כילד, בזמן מלחמת העולם הראשונה, המוצא את עצמו מבודד מהחברה בגלל עושרה של משפחתו. הוא מושפל על ידי חברי כיתתו עד שהוא ניצל על ידי נהג המשפחה, לינו (פייר קלמנטי). לינו מציע להראות לו אקדח ואחר כך מנסה לפתותו. בתחילה נענה מרצ'לו באופן חלקי ללינו, אולם אז הוא חוטף את האקדח, יורה לקירות וככל הנראה הורג את לינו.
סוף הסרט מתרחש ב-1943, בזמן נפילתו של בניטו מוסוליני והדיקטטורה הפאשיסטית. למרצ'לו יש עתה ילדה קטנה ולמראית עין, הוא נראה מיושב בחיים הקונבנציונליים אליהם שאף. הוא נקרא על ידי איטלו, חברו העיוור ופשיסט לשעבר ומתבקש להפגש עמו ברחוב. בזמן שהוא הולך עם איטלו, הם שומעים במקרה שיחה בין שני גברים. מרצ'לו מזהה את אחד מהם כלינו, שניסה לפתות אותו כשהיה ילד, ובדיעבד מסתבר שהוא רק נפצע, ולא נהרג. מרסלו מאשים את לינו בפומבי שהוא הומוסקסואל, פאשיסט ושותף ברצח הפרופסור קואדרי ואשתו. בזמן ההשתוללות שלו, הוא מאשים גם את חברו איטלו. אנשים מתחילים להתקהל סביבם ולבסוף לוקחים את איטלו איתם. מרסלו נשאר לבד, דחוי על ידי התנועה הפוליטית של הפרטיזנים החדשים. הוא מתיישב ליד מדורה קטנה ומסתכל בתשומת לב סביבו.
הפצה
הסרט הוצג לראשונה בפסטיבל הסרטים הבינלאומי ה-20 בברלין ביוני 1970. הסרט יצא לאקרנים באיטליה ובארצות הברית ב-22 באוקטובר 1970. הגרסה שהועלתה בארצות הברית הייתה קצרה ב-5 דקות מהגרסה האיטלקית. בסצנה החסרה שהוחזרה לסרט ביציאתו המחודשת ב-1996 מופיעים קבוצה של עיוורים רוקדים. הסרט יצא לדי.וי.די. בארצות הברית ב-5 בדצמבר 2006 על ידי חברת סרטי פרמאונט. הדי.וי.די. כולל את הגרסה המקורית (111 דקות); עלייתו של הקונפורמיסט: הסיפור, צוות השחקנים. צל ואור: צילום הקונפורמיסט.
ביקורות
וינסנט קנבי, מבקר סרטים של הניו יורק טיימס, אהב את התסריט של ברטולוצ'י וכתב: "ברנרדו ברטולוצ'י עשה לבסוף סרט מאוד בינוני, כמעט קונבנציונלי, שמסתבר שהוא אחת ההפתעות האלגנטיות של פסטיבל הסרטים של ניו יורק... סגנונו הקולנועי של ברטולוצ'י הוא כל כך עשיר, פואטי ובארוקי וכל כך ברור שהוא אינו מסוגל להגיד רק את מה שהוא אומר... בחירת השחקנים מעולה, מטרנטיניאן ועד פייר קלמנטי שמופיע בקצרה כבחור צעיר ורשע שמתחיל עם מרצ'לו הצעיר. הסרט הקונפורמיסט אולי פגום, אבל דווקא פגמים אלו עושים את הסרט הזה לפחות באירופה, לסרט הפופולרי המסחרי הראשון של ברטולוצ'י, שם נראה שתמיד יש להם שוק במעמד הבינוני גבוה, האינטליגנטי."
פורשה 904
נתונים
מרכב הפורשה 904 היה עשוי פיברגלס, אשר נעשה על ידי ריסוס פיברגלס קצוץ לתוך תבנית, ונבנה על שלדת המכונית העשויה פלדה, על מנת ליצור קשיחות נוספת. כל זה עזר למכונית להשיג מקדם גרר נמוך של 0.34. משקל המכונית עמד על 650 ק"ג. בדומה לרוב מכוניות המירוץ הגרמניות של התקופה רוב מכוניות ה-904 נצבעו בצבע כסף.
זן ואמנות אחזקת האופנוע
מסע בעקבות האיכות
פירסיג מראה שראשיתו של המסע הרציונלי לחיפוש "האמת הטהורה" מתחיל בוויכוח ביוון העתיקה בין הפילוסופים הסופיסטים, לבין גישתו של סוקרטס (ואפלטון). הסופיסטים טענו שלא ניתן להגיע אל האמת על ידי חשיבה רציונלית מכיוון שכל פרט תופס את הדברים בצורה שונה. לעומתם, גישת סוקרטס ואפלטון גורסת כי על ידי חשיבה ראציונלית נכונה, נוכל להגיע אל היסודות האמיתיים של הדברים. פירסיג טוען שאף על פי שמחשבה ראציונלית יכולה להגיע לאמת כלשהי, זה לא יהיה תקף לכל המקרים, ועל־כן עלינו לאמץ גישה רחבה ומגוונת יותר שתספק לנו מנעד של כלים נוספים להתמודדות בעולם.
שילה (יישוב)
תעשייה וחקלאות
בסמוך ליישוב ניטעו מטעי נקטרינות, אפרסקים (שנעקרו מסיבות כלכליות) וגודגדנים, רימונים, פרחי אדמונית ליצוא, וכן לולים לביצים אורגניות הנמצאים בבעלות מספר משפחות מהיישוב.
בשנת תשפ"ג הוקם ביישוב משק גידולי מים הנקרא משק מושקוביץ', שמגדל ירקות עלים בחממות הידרופוניות, בצורה נקיה מחרקים. המשק הוקם על ידי משה מושקוביץ'- חקלאי תושב היישוב ובניו שגרים באזור.
אל עמי
סניף התנועה בצפון
סניף התנועה בצפון, שהפך לעצמאי בשנות השמונים, ממשיך את פעילותו כעמותה תחת השם "אל עמי - אל עצמי". בעמותה פועלים 150 איש, בהם עובדים קבועים, מרצים, מדריכים ומתנדבים. העמותה מפעילה בנות שירות לאומי בבתי ספר כחלק מהפעילות של "זהות - איגוד המרכזים לזהות יהודית".
ליאו ויסמן
ליאו ויסמן (15 בנובמבר 1905 - 6 בפברואר 1989) היה תעשיין ישראלי, מחלוצי הנגרים בירושלים בעת החדשה.
סקוט (חברת תעופה)
תולדות החברה
בשנת 2016 הצטרפה החברה לברית חברות התעופה לטיסות חסך Value Alliance. מאוחר יותר באותה השנה הודיעה סינגפור איירליינס על איחודן של שתי חברות הבת סקוט וטייגראייר תחת המותג "סקוט". האיחוד יצא לפועל במאי 2017, כאשר קוד ה-IATA וה-ICAO של החברה המאוחדת הם אלו ששימשו את טייגראייר לפני האיחוד.
פולונקה
פולונקה (בבלארוסית: Палонка; בפולנית: Połonka (נהגה: פּוֹוֹנקה) ) הוא כפר במחוז-משנה ברנוביץ' במחוז ברסט, בלארוס; 22 קילומטרים סמוך לברנוביץ'.
היסטוריה
קיימת סברה, לפיה נגזר שם המשפחה המזרח-אירופי משם הכפר.
קפטן תחתונים
הסדרה
מהעונה השנייה, הסדרה נכנסת לאקשן. ג'ורג' והרולד חוזרים לבית הספר בעזרת המפקחת החדשה, גרייס וויין, שאמרה שהגירוש מבוטל משום שהחוקים נכתבו על ידי מר פיפיש, מה שאומר שהם לא רשמיים או לא תקפים. מיד אחר כך, הם יוצאים למסע ארוך כדי להחזיר את מר פיפיש מטיול ארוך ביערות הגשם. במהלך העונה הם נלחמים במפלצות שיצרו המלווינים (או הם) ובסוף העונה הם מגלים שהמפקחת החדשה גרייס וויין היא בעצם אריקה וונג מהעתיד (החברה הכי טובה שלהם) ונשיאת העולם בעתיד.
ג'ורג' דובב באנגלית על ידי רמון המילטון, ובעברית על ידי פז פרל. הרולד דובב באנגלית על ידי ג'יי גרגנני, ובעברית על ידי יולי סקר. באנגלית, הקול של הרולד נעשה עמוק יותר בעונות החדשות בגלל שג'יי גרגנני נכנס לגיל ההתבגרות.
סרט קולנוע
ב-21 בינואר 2014 הודיעה החברה על צוות המדובבים; אד הלמס בתפקיד מר פיפיש (קפטן תחתונים); קווין הארט בתפקיד ג'ורג בירד; תומאס מידלדיץ' בתפקיד הרולד הצ'ינס; ניק קרול בתפקיד הנבל, פרופסור פומפה פ' פיפיקקי וג'ורדן פיל בתפקיד מלווין, אויבם החנון של ג'ורג' והרולד.
אסטון מרטין ולהאלה
אסטון מרטין ולהאלה (באנגלית: Aston Martin Valhalla) היא מכונית על במרכב קופה, בעלת שני מקומות ישיבה, שמיוצרת בייצור מוגבל (500 יחידות) על ידי אסטון מרטין משנת 2021. היא נחשפה ביולי 2021, ומכירתה ללקוחות תחל בשנת 2023.
הפועל צפת (כדורגל)
היסטוריה
סניף של אגודת הפועל הוקם בעיר צפת במהלך המנדט הבריטי בשנת 1932. לאחר הקמת המדינה קבוצת הכדורגל הוקמה בשנת 1951 ושובצה בליגה המחוזית של הגליל העליון, לפני שהצטרפה לליגה ג' בשנת 1954. בעונת 56–1955 סיימה במקום הראשון אך לא עלתה לליגה ב' מפני שהפסידה במשחקי הפלייאוף. עונה לאחר מכן, לאחר המיזוג עם קבוצת החלוץ צפת סיימה שוב במקום הראשון והפעם ניצחה במשחקי הפלייאוף ועלתה לליגה ב'.
אנג'רה
ברכה
לרוב, קהילת יוצאי אתיופיה נוהגים לברך על האנג'רה ברכת "שהכל" אך עם-זאת הברכה היהודית על אכילת אנג'רה העשויה טף שנויה במחלוקת. יש שמשווים את מעמדו לדגנים דוחן ודורה שברכתם היא "שהכול", יש הטוענים כי זו דרך האכילה של הדגן ולכן יש לברך "בורא פרי אדמה" ויש הטוענים שיש לברך "בורא מיני מזונות".
זיכרונות (סרט)
אחת הסצינות בסרט שבה גרמופון משמיע נגינת כינור של האינטרנציונל ממגדל הפעמונים, דבר שמרגיז את הפאשיסט הבכיר שהגיע לעיירה והוא יורה בגרמופון עד להשמדתו נכתבה בהשראת סיפורו של הילד היהודי אברם פינקנזון שנורה על ידי רוצחים נאצים בעת שניגן את האינטרנציונל.
בואנה ויסטה סושיאל קלאב (הרכב)
רובן גונזלס Rubén González
פסנתרן ג'אז אפרו-קובני אגדי, נולד בשנת 1919 באנקרוסיחאדה (Encrucijada) שבסנטה קלרה, קובה ונפטר ב-2003 בגיל 84. רובן גונזלס החל ללמוד רפואה, אך עזב את לימודיו והחל את הקריירה המוזיקלית שלו. בשנות ה-40 וה-50 של המאה העשרים ניגן עם ארסניו רודריגז (Arsenio Rodriguez) והאורקסטרה דה-לה הרמנס (Orquesta de la Hermanes). בנוסף, היה מהפסנתרנים שעזרו בכינון סגנון הממבו שהתפתח באותה עת, בעזרת אלתוריו והשילובים המוזיקליים שעשה בין מקצבים אפריקאים וג'אז. בשנות ה-60 המוקדמות, הצטרף ללהקתו של המוזיקאי המשפיע אנריקה חורין (Enrique Jorrín) ובה ניגן עד למותו של חורין בשנת 1987. זמן קצר לאחר מכן, פרש גונזלס מקריירת הפסנתרנות שלו.
אומרה פורטואונדו Omara Portuondo
בשנת 1996, בזמן שאומרה הקליטה באולפני אגרם, נתקל בה ריי קודר במקרה, והזמין אותה להקליט עם הרכב ה"באנה ויסטה סושיאל קלאב". כיום, אומרה עדיין חיה בהוואנה ומופיעה.
גרטרוד הימלפרב
פרסים שקיבלה
הימלפרב זכתה בפרסים רבים. בין השאר, ב-1991 היא קיבלה את הזכות לשאת בוושינגטון את הרצאת ג'פרסון (Jefferson Lecture in the Humanities), הנחשבת לאות הכבוד הגבוה ביותר שמעניק הממשל האמריקני עבור הישגים מחקריים במדעי הרוח. אות זה מוענק מדי שנה, החל מ-1972, לנבחר אחד בלבד, על ידי הקרן הלאומית למדעי הרוח (NEH), סוכנות פדרלית עצמאית שהוקמה ב-1965 במטרה לקדם את המחקר במדעי הרוח. ב-2004 זכתה ב־National Humanities Medal המוענקת על ידי נשיא ארצות הברית.
אירנה שווינסקה
בין מינכן למונטריאול
בתחרות שנערכה בוורשה ב-22 ביוני 1974 קבעה שווינסקה בריצת 400 מטר שיא עולם חדש של 49.9 שניות (במדידה ידנית) ובכך הייתה לאתלטית הראשונה בהיסטוריה שרצה ריצה זו מתחת ל-50 שניות. שנתיים לאחר מכן, בתחרות שנערכה בבידגושץ', פולין ב-22 ביוני 1976 היא שיפרה את השיא העולמי בריצת 400 מטר בשתי מאיות השנייה (49.75 שניות) והפכה בכך לאישה השנייה שירדה מגבול 50 השניות בריצה זו (במדידה אלקטרונית), חודש וחצי בלבד אחרי השיא העולמי של קריסטינה לתן ממזרח גרמניה (49.77 שניות).
דוד דבית הלל
זכרונותיו
בהקדמה לספר מציין המחבר שבניגוד לנוסעים אחרים ששהו בכל מקום זמן קצר בלבד, הוא נהג לשהות בכל מקום בו ביקר זמן ממושך, עובדה שאיפשרה לו לעמוד על מצבם של בני המקום ועל אופיים ומנהגיהם:
מרכז ההספקה המטכ"לי
מחלקת הפעלה
המחלקה בנויה מארבעה ענפים: ענף אופרטיבי, ענף הפעלה, ענף רשת החלפים וענף משק הדלק. בראש כל ענף עומד קצין בדרגת סא"ל, בראש המחלקה עומד אלוף-משנה ניסים בן ארי.
גבעה 24 אינה עונה
גבעה 24 אינה עונה הוא סרט ישראלי משנת 1955, בבימויו של הבמאי הבריטי תורולד דיקנסון (Thorold Dickinson, 1903-1984), נשיא האקדמיה הבריטית לסרטים. הסרט התבסס על סיפור פרי עטו של צבי קוליץ והתסריט נכתב על ידי קוליץ ופיטר פריי. את המוזיקה לסרט הלחין פאול בן-חיים.
עלילה
הלוחמת, אסתר הדסי, הייתה אחות שטיפלה בתייר האמריקאי לאחר שנפצע בקרב על הרובע היהודי. היא טיפלה בו עד שהכוחות נכנעו.
יהושוע מאירי
קישורים חיצוניים
ראיונות נוספים עם העיתונאי יהושוע מאירי:
http://www.kaduri.net/?CategoryID=213
אליה רוסיליו
ביוגרפיה
רוסיליו נולד בחיפה. בגיל 5 עזב את בית הוריו וניתק איתם קשר בשל משבר משפחתי, ועבר לגור אצל דודתו בראשון לציון.
מכון המחקר המדעי לצמחים ארומטיים וצמחי מרפא (רוסיה)
היסטוריה
מכון המחקר הוקם בשנת 1931 על בסיס לשכת המחקר לצמחי מרפא וארומטיות והפך לחלק מהאקדמיה למדעי החקלאות על שם לנין. בשנת 1951 הוקם במכון גן בוטני.
דייב אנאבל
קריירה
ב-3 באוגוסט 2017, אנאבל לוהק לתפקיד לי דאטון, קאובוי, המשמש כיד ימינו של אביו (קווין קוסטנר) בניהול החווה, בפרק הפיילוט של הדרמה התקופתית ילוסטון של רשת Paramount" . באותה שנה הוא שיחק בתפקיד בילי לצד אשתו, אודט אנאבל, בסרט חג המולד "No Sleep 'Til Christmas."
בשנת 2019, אנאבל שיחק בתפקיד של ד"ר איאן האריס במותחן החברתי של נטפליקס What/If . בשנת 2020, הוא שיחק בתור קירבי בפרק של סדרת הדרמה של החיים עצמם.
חיים אישיים
לאנבל הייתה מערכת יחסים עם כוכבת המתמחה, השחקנית הקנדית אמילי ואן קאמפ, החל מ-2007. הוא התחתן עם השחקנית אודטה יוסטמן ב-10 באוקטובר 2010, שהייתה גם מושא אהבה של דמותה של אנאבל בעונה האחרונה של "אחים ואחיות". יש להם בת שנולדה בספטמבר 2015. באוקטובר 2019 הודיעו בני הזוג על פרידתם, אך הודיעו על פיוס באוגוסט 2020. במאי 2022 הודיעו בני הזוג שהם מצפים לילדם השני. ביולי 2022, הם חשפו שהם מצפים לתינוקת.